###### KOHALIKU VÕIMU JA KOGUKONNAPARTNERLUST SOODUSTAVAD RAAMDOKUMENDID

########## seminar 'Kuidas edendada kohaliku võimu ja kogukonna partnerlust?' 5. juunil 2014 Tallinnas

#### Eesti kodanikuühiskonna arengu kontseptsioon

(2002. aastal Riigikogus heaks kiidetud)

Eesti kodanikuühiskonna arengu kontseptsioon (EKAK) on dokument, mis määratleb avaliku võimu ja kodanikualgatuse vastastikku täiendavaid rolle ning koostoimimise põhimõtteid avaliku poliitika kujundamisel ja teostamisel ning Eesti kodanikuühiskonna ülesehitamisel.

- I. EESMÄRGID

########## Kodanikeühenduste ja avaliku võimu koostöö eesmärkideks EKAKi raames on :

- 1. kodanikualgatuse ja osalusdemokraatia edendamine; […]

5. kodanikeühenduste ja avaliku võimu koostöö aluseks olevate väärtuste ja põhimõtete teadvustamine ning vastastikuste kohustuste, õiguste ja tegevusprioriteetide piiritlemine; 6. kodanikeühenduste kui demokraatia arengu vältimatu teguri toimimiseks ja tugevnemiseks soodsa keskkonna loomine;

- 7. kodanikualgatuse tugisüsteemi arendamine;
- 8. heade koostöötavade ning ametiasutuste ja kodanike ning nende ühenduste koostööd soodustavate teadmiste levitamine; […]

Kodanikuühiskonna all mõistetakse inimeste omaalgatuslikku koostööd oma huvide järgimiseks ning avalike asjade arutamises ja otsustamises osalemiseks, samuti seda koostööd võimaldavaid ühendusi, võrgustikke ja institutsioone.

II. KOOSTÖÖPÕHIMÕTTED JA VÄÄRTUSED

########## Kodanikeühenduste ja avaliku võimu esindajad lähtuvad oma koostöös alljärgnevaist väärtustest .

1. Kodanikuaktiivsus kui inimeste omaalgatuslik ja vabatahtlik osalemine ühiskonnaelus ning oma paikkonna elu küsimuste lahendamises on demokraatliku ühiskonnakorralduse oluline koostisosa. Avalik võim toetab seda soodsa õigusliku keskkonna loomisega, elanikkonna teavitamisega oma tegevusest ning kodanike ja nende ühenduste kaasamisega otsuste kavandamisse ja teostamisse. 2. Osalus. Kodanikeühendused on ühiskonnas käibivate erinevate arusaamade ja huvide esindamise kanaleiks, mille kaudu kodanikud saavad teavet ja avaldavad arvamust kavandatavate otsuste kohta. Kui poliitiliste otsuste langetajad peavad dialoogi üldsusega ja arvestavad avalikus arutelus esitatud ettepanekuid, suureneb üldise kompetentsuse määr ja tugevneb riigi legitiimsus. […]

III. EESMÄRKIDE SAAVUTAMISE TEED Eeltoodud eesmärkide saavutamiseks määratleb EKAK kodanikeühenduste ja avaliku võimu koostöösuhtest tulenevad põhilised kohustused ja õigused, mis seonduvad kummagi poole tunnustamise ja esindamisega, nende partnerlusega, poliitikate väljatöötamisega ning vahendite kasutamise ja aruandlusega.

- 1. Tunnustamine ja esindamine

Kodanikeühendused ja avalik võim: 1.1 määravad kindlaks vastastikused läbipaistvad ja ligipääsetavad suhtlemiskanalid ning teavitavad neist huvitatud gruppe ja avalikkust; […]

- 2. Partnerlus

Kodanikeühendused ja avalik võim:

- 2.1 teevad koostööd, lähtudes avatuse, usalduse, sallivuse, paindlikkuse ja teise poole eripära tunnistamise põhimõtetest; […]

########## 3. Poliitikate väljatöötamine

Kodanikeühendused ja avalik võim:

- 3.1 teevad koostööd eri valdkondade poliitikate väljatöötamisel, elluviimisel ja hindamisel oma volitatud liikmete või esindajate kaudu nende tegevusvaldkondade ja oma pädevuse kohaselt; […]

########## EKAKi täistekst: www.siseministeerium.ee/30410

## EKAKis kirjeldatud koostööpõhimõtete järgimise üle teostab järelevalvet valitsuse ja kodanikuühenduste ühiskomisjoni töörühm: www.siseministeerium.ee/ekak-jarele/